รวมพลังสร้างสรรค์โลก ตามรอยพ่อของแผ่นดิน
ขยายผลจากลุ่มน้ำป่าสักสู่ลุ่มน้ำอื่นๆ 24สายทั่วไทย,บริษัท เชฟรอนประเทศไทยสำรวจและผลิต จำกัด ร่วมกับสถาบันเศรษฐกิจพอเพียง มูลนิธิกสิกรรมธรรมชาติ และสถาบันเทคโนโลยีพระจอมเกล้าเจ้าคุณทหารลาดกระบัง (สจล.) เดินหน้าจัดทำโครงการ พลังคนสร้างสรรค์โลก รวมพลังตามรอยพ่อของแผ่นดิน ซึ่งปีนี้ก้าวสู่ปีที่ 6 ในแนวคิด แตกตัวทั่วไทย เอามื้อสามัคคี ด้วยการส่งต่อแรงบันดาลใจผ่านการถ่ายทอดเรื่องราวความสำเร็จของผู้นำศาสตร์พระราชามาประยุกต์ใช้ให้ เหมาะสมตามสภาพภูมิสังคม พร้อมขยายผลสำเร็จของโครงการฯ จากลุ่มน้ำป่าสักสู่ลุ่มน้ำอื่นๆ ครอบคลุม 24 ลุ่มน้ำทั่วประเทศไทย สู่การแก้ปัญหาน้ำท่วม-น้ำแล้งอย่างยั่งยืน พร้อมเปิดตัวศูนย์เรียนรู้ศาสตร์พระราชากลางเมือง ฐานธรรมธุรกิจ พระราม 9 ที่ ถนนพระราม 9 ซอย 17,โอกาสนี้ ดร.วิวัฒน์ ศัลยกำธร รมช.เกษตรและสหกรณ์ และประธานสถาบันเศรษฐกิจพอเพียง กล่าวถึงโครงการนี้ว่า ได้รับแรงบันดาลใจจากโครงการในพระราชดำริฯ มากำหนดพื้นที่เป้าหมาย เพื่อน้อมรำลึกในพระมหากรุณาธิคุณพระบาทสมเด็จพระปรมินทร มหาภูมิพลอดุลยเดช ที่ทรงแสดงความห่วงใยประชาชนต่อปัญหาน้ำท่วมและน้ำแล้ง จึงได้มีการสานต่อแนวทางศาสตร์พระราชา ด้านบริหารจัดการดิน-น้ำ-ป่าอย่างยั่งยืน โครงการฯนี้ได้รับความร่วมมือจากทุกภาคส่วน จนเกิดความเปลี่ยนแปลงอย่างเป็นรูปธรรม ของคนที่นำแนวทางศาสตร์พระราชาไปลงมือปฏิบัติ และประยุกต์ปรับให้เหมาะสมกับสภาพภูมิสังคม ภูมิสภาพของแต่ละที่ ส่งผลให้มีชีวิตความเป็นอยู่ที่ดีขึ้น จนสามารถพึ่งพาตนเองได้ นั่นนับเป็นผล สำเร็จของโครงการฯ ส่วนแนวทางการขับเคลื่อน คือ การสร้างและพัฒนาคนให้มีคุณภาพ มีองค์ความรู้เป็นคนมีใจ เมื่อรวมตัวกันก็จะเป็นเครือข่ายที่เข้มแข็ง นำไปสู่การสร้างศูนย์เรียนรู้ เผยแพร่องค์ความรู้ศาสตร์พระราชาสู่การลงมือปฏิบัติ ในปัจจุบันได้ขยายผลออกไปถึง 24 ลุ่มน้ำแล้ว,ด้าน ผู้บริหารเชฟรอน อาทิตย์ กริชพิพรรธ กล่าวว่า เพื่อให้เกิดการพัฒนาที่ยั่งยืน โครงการนี้จึงแบ่งเป็น 3 เฟส เฟสละ 3 ปี ซึ่งเชฟรอนให้การสนับสนุนอย่างต่อเนื่อง เพราะตรงกับแนวคิดของเราในการทำโครงการเพื่อสังคม ที่มุ่งเน้นการสร้างคน องค์ความรู้ และจิตสำนึก ส่วนใหญ่จึงทำกันในระยะยาว โครงการนี้ตอบโจทย์ทั้งเรื่อง ของการพัฒนาอย่าง ยั่งยืน (Sustainable Development) และสอดคล้องกับนโยบายเพื่อสังคมทั้ง 4 ด้าน คือ ด้านการศึกษา ด้วยการเผยแพร่องค์ความรู้ศาสตร์พระราชาสู่การลงมือปฏิบัติ ด้านการส่งเสริมเศรษฐกิจและคุณภาพชีวิต ที่ช่วยสร้างชุมชนเข้มแข็ง สามารถพึ่งพาตนเองได้ ด้านการอนุรักษ์สิ่งแวดล้อม นั่นคือการฟื้นฟูดิน น้ำ ป่า และด้านส่งเสริมให้พนักงานมีจิตสำนึกที่ดีต่อสังคม ซึ่งพนักงานเราได้เข้าร่วมกิจกรรมในทุกๆปีเป็นจำนวนหลายร้อยคน เหนือสิ่งอื่นใดคือ ความมุ่งมั่นในการสืบสานพระราชปณิธานต่อไป สำหรับแนวคิดของปีนี้ โครงการฯจึงกระจายตัวจัดกิจกรรมใน 4 พื้นที่ คือ กรุงเทพฯ จันทบุรี สระบุรี และน่าน โดยนำเสนอผ่านคนต้นแบบ ที่ใช้ศาสตร์พระราชาแก้ปัญหาในพื้นที่ของตนเองจนประสบความสำเร็จ เพื่อส่งต่อแรงบันดาลใจแก่คนรุ่นต่อๆไป,สำหรับกิจกรรมแรกที่ฐานธรรมธุรกิจพระราม 9 กรุงเทพฯนอกจากจะเป็นแหล่งสร้างศูนย์เรียนรู้ศาสตร์พระราชาให้แก่คนเมือง ที่อยากอยู่ใกล้ธรรมชาติ ไม่ว่าจะอยู่คอนโดฯ หรือบ้านเดี่ยวแล้ว ยังจะเป็นแหล่งจำหน่ายผลิตผลเกษตรอินทรีย์ ในวันเสาร์-อาทิตย์ อีกด้วย ส่วนอีก 3 แห่งนั้นจะเป็นพื้นที่โครงการตามพระราชดำริฯ ได้แก่ จ.สระบุรี ซึ่งอยู่ในลุ่มน้ำป่าสัก อันเป็นลุ่มน้ำที่ในหลวง,รัชกาลที่ 9 ทรงห่วงใย เพราะมีความลาดชันสูง ทำให้จัดการได้ยากที่สุด และเป็นจุดเริ่มต้นของโครงการฯ ถัดมาที่ อ.ท่าใหม่ จ.จันทบุรี ด้วยแรงบันดาลใจจากพระราชกรณียกิจของพระเจ้าอยู่หัวรัชกาลที่ 10 ที่ทรงห่วงใยประชาชนในจันทบุรี จากภัยแล้งและขาด– แคลนน้ำเพื่อการเกษตรและอุปโภคบริโภค และกิจกรรมสุดท้ายที่ จ.น่าน ในลุ่มน้ำน่าน เกิดจากแรงบันดาลใจจากโครงการในพระราชดำริหลายโครงการของสมเด็จพระเทพรัตนราชสุดาฯ สยามบรมราชกุมารี เนื่องด้วยทรงเห็นถึงความจำเป็นที่จะต้องเร่งฟื้นฟูและอนุรักษ์ป่าไม้ให้คืนสู่สมดุลโดยเร็วที่สุด เพื่อแก้ไขปัญหาความเสื่อมโทรมของพื้นที่ป่าไม้ในจังหวัดน่านอย่างยั่งยืน.
บริษัท เชฟรอนประเทศไทยสำรวจและผลิต จำกัด ร่วมกับสถาบันเศรษฐกิจพอเพียง มูลนิธิกสิกรรมธรรมชาติ และสถาบันเทคโนโลยีพระจอมเกล้าเจ้าคุณทหารลาดกระบัง (สจล.) เดินหน้าจัดทำโครงการ 
วิวัฒน์ ศัลยกำธร,ตามรอยพ่อ,เศรษฐกิจพอเพียง,น้ำท่วม,น้ำแล้ง,อื่นๆ